ming030890/wiki-yue-high-quality huggingface dataset:
王怡

王怡牧師（英文：Rev. Wang Yi ，1973年6月—），基督教牧師，中華人民共和國宗教界、法律界人士、學者、自由撰稿人，中國異見人士。成都秋雨之福教會主任牧師。後生嗰時曾被《南方週刊》評為最有影響力公共知識分子。

經歷
王怡1973年6月喺中國四川三台出世，畢業後喺四川大學法學院同成都大學任教。2005年接受洗禮信奉基督教。2011年11月，王怡喺秋雨聖約歸正長老教會被按立為牧師。2018年12月王牧師、多位長老等超過100位教友被警察逮捕，2019年12月30號成都市中級人民法院就宣判王牧師干犯煽動顛覆國家政權罪、非法經營罪等，判處有期徒刑九年，剝奪政治權利三年，並沒收個人財產人民幣五萬元。
王怡然

王怡然（英文：Lynn Wang，2002年3月16號—）係2023年度香港小姐競選嘅亞軍兼最上鏡小姐。

簡歷
王怡然喺江蘇揚州出世，大學讀香港浸會大學綜合傳播管理學。
王怡然當選香港小姐亞軍後，被揭發屋企涉嫌喺中國大陸開設一間教育公司執笠後捲款潛逃到香港，佢回應傳媒訪問時話係「有真有假」。
王思雅

王思雅，香港親中派政治人，香港再出發大聯盟發起人之一。
白鶴山

白鶴山，又叫鶴嶺，係香港九龍城北面、老虎岩南面一座山。
白鳥由里

白鳥由里（粵拼：baak6 niu5 jau4 lei5，1968年8月20號—）係日本嘅一個女藝人同埋配音員。
白鴿

白鴿係鳩鴿科動物，野生嘅就叫野鴿，畀人養嘅就叫家鴿。

文化
白鴿同橄欖樹枝一樣，都係和平嘅象徵。
白鶴

白鶴（Grus leucogeranus），又叫做西伯利亞白鶴，係鶴科嘅成員之一。佢係一種大型嘅水鳥，身長約135厘米，有粗長而直嘅紅色咀同修長嘅頭同腳。幼鳥嘅頭同頸為金褐色，身體其他部分由褐色同白色既斑紋所組成，而長大後大致係白色。飛嗰陣頸同腳都會伸直，展開寬闊嘅翼同露出黑色嘅初級飛羽。

習性
白鶴係一種遷徙鳥同越冬鳥，響俄羅斯遠東地區嘅薩哈克共和國同西伯利亞西部進行繁殖，而呢個係好長距離嘅遷徙。佢東部嘅族群響中國長江中下游過冬，中部族群響印度凱奧拉德奧國家公園（Keoladeo National Park）過冬，而西部族群就喺伊朗Fereidoonkenar同伊斯法罕過冬。香港曾經喺2002年12月錄到一隻幼鳥。

食物
佢哋響濕地繁殖同過冬。喺嗰果度，佢哋會食水生植物根部同莖部，也會食少量蚌、魚、螺等。
白鴿巢公園

白鴿巢公園（粵拼：baak6 gap3 caau4 gung1 jyun4，葡文：Jardim de Luís de Camões）係澳門歷史悠久嘅公園之一，喺白鴿巢前地，有大概21,563平方米大，由市政署管理。

設施
公園開放時間係由朝早6點到夜晚10點。
圖書館上層係兒童圖書室，下層係圖書、報紙同雜誌閱讀區，圖書館開放時間係星期一1400-2200，星期二至日0800-2000。
設施有圖書館、兒童遊樂設施、健身設施、觀景台同公廁

白鴿巢圖書館
白鴿巢公園（黃營均圖書館）係由秘魯華僑黃營均先生捐資興建嘅一座市政圖書館。喺1999年11月9號落成啟用。圖書館有兩層，上層係兒童圖書室，下層係圖書、報紙、雜誌閱讀區，藏書約16,000冊。
開放時間
星期一：下午2點至夜晚8點
星期二至星期日：朝早8點至夜晚8點

巴士
M124 白鴿巢總站（JARDIM CAMÕES/TERMINAL）
路線：17。
M201 白鴿巢前地（PRAÇA LUÍS CAMÕES）
路線：8A、18、18A、18B、19、26。
白鵞潭

白鵞潭（粵音：baak6 ngo4 taam4），又寫白鵝潭，係廣州珠江水道分叉口一帶江面，分隔沙面，上芳村同河南海天四望。1963年嘅羊城八景講嘅「鵞潭夜月」就喺呢度。

名
傳說喺明朝嘅正統年間嗰陣，喺廣東嘅南海嗰頭就成日發生咗幾場天災，搞到人民生活得好艱難。喺正統十三年（1448年）九月，有位嗌黃蕭養嘅青年就整咗單起義，蹓咗成萬人去廣州度。第年六月，起義軍喺白鵝潭嘅江面度打沉咗嚟鎮壓嘅官兵。就話喺呢次戰鬥入面，兩隻成日飄喺江面嘅大白鵝就幫起義軍開路喇。後嚟由於群眾嘅力量大，搞到起義俾明朝嘅政府鎮壓咗，而黃蕭養都死埋。而民間講嘅黃蕭養，就喺關鍵時刻褪返到珠江邊嗰陣，間到兩隻大白鵝喺江嘅中間度飆咗出嚟，重羋住黃蕭養游水游走咗，重消失喺大霧入面。所以啲人咪按咗呢個傳說噉話，就將呢條珠江河面嗌成白鵝潭喇。
實際上係冇咩傳說嘅，因舊時呢帶有人養白鵞而名。
白鶴林

白鶴林，香港山仔之一，樹林之一，喺鹽灶下東側嘅山仔，臨近沙頭角海，英文叫Pak Hok Lam。山高近三十米，為風水林，滿佈樹木。出入有鹿頸路，東南沿壆到膊頭下，沙頭角公路亦另有村路入。
山林近水，有涌水入海。所謂白鶴，即小白鷺、大白鷺之類嘅雀，形似白鶴，實情唔同類。沙田白鶴汀街個名都類似咁來。
鹽灶下、白鶴林曾經列入保護區，鷺以水邊林棲息繁殖，不過附近工業林立，以致雀數少咗。
地理而言，白鶴林原本為洲仔，圍壆開墾，因而連入大陸。今下仍有唔少塘喺附近。
白鵝潭風情酒吧街

白鵝潭風情酒吧街（粵拼：baak6 ngo4 taam4 fung1 cing4 zau2 baa1 gaai1），第個名係廣州白鵝潭酒吧街（gwong2 zau1 baak6 ngo4 taam4 zau2 baa1 gaai1）；簡稱長堤酒吧街（coeng4 tai4 zau2 baa1 gaai1）；重可以嗌長堤街（coeng4 tai4 gaai1）或白鵝潭酒吧街（粵拼：baak6 ngo4 taam4 zau2 baa1 gaai1），佢係中國廣東省廣州市嘅一條好出名嘅街。而呢條街喺荔灣區嘅芳村入面，西邊接住珠江隧道口東北邊嘅上市路，東邊接住洲頭咀隧道東北邊嘅信義路嗰邊，東北邊冇幾遠就係白鵝潭。呢條街既係芳村代表性嘅旅遊景區，又係成個廣州市入面，唯一一條經過市政府統一規劃咗嘅酒吧街。

敘述
呢條街有闊成7——8米嘅人行路。而馬路方面，全長1.3km，闊9米。附近有2,800㎡嘅音樂文化廣場，佢嘅樣就好似部帆船噉。成條街秉承咗歐洲嘅古典主義建築風情，其中每間酒吧有2——3層樓嘅歐陸風格建築，而且唔同屋都有唔同嘅特色，不過佢啲建築係既和諧又統一嘅。

特色
呢條街入面有露天清吧、演藝吧、火鍋城、川菜粵菜館、酒吧、旅店、賓館同停車場響度，重有高塔、鐘樓同水塔風車嘅獨特建築響度。
熱掹插

熱掹插（Hot swapping 或 Hot plugging）即係喺有電嘅情況下掹同插硬件。配合啱嘅軟件，就可以喺唔熄電嘅情況下掹或插啲支援熱插拔嘅硬件周邊裝置，唔會令主機或者周邊裝置燒壞重能夠即刻搵到同用新嘅裝置。相比即插即用（Plug-and-Play），熱猛插對軟硬件嘅要求係包括電、信號、接地線。
熱普城

熱普城，係香港一個存在過嘅修憲派政治聯盟，包括熱血公民、普羅政治學苑同香港復興會（又叫做「城邦派」，所以簡稱「城」）。
佢哋嘅主要政綱係「五區公投，全民制憲」同埋「永續基本法」。喺2016年第6屆香港立法會選舉，佢哋喺五個選區都各派一張名單參選，但最後得熱血公民鄭松泰喺新界西贏到議席，而普羅政治學苑黃毓民更連任唔到，選舉失利令到呢個聯盟冧檔。2017年初，鄭松泰嘅熱血公民同黃洋達嘅《熱血時報》分家。
熱月10號

熱月10號（法文：10 Thermidor），亦叫淋花壺日（法文：Arrosoir），係法國共和曆入面每年嘅第310日，離年尾重有55日（閏年56日）。
熱效率

熱效率（英文：thermal efficiency）係熱力學上計數嗰陣常用嘅一個概念。一部會消耗熱能嘅機械（例子可以睇蒸汽機）嘅熱效率係指部機每加一個單位嘅熱能夠提升幾多嘅作功。
熱方程式

熱方程式係一條重要嘅偏微分方程式，描述一個區域內嘅溫度點樣隨時間變化。
熱月

熱月（法文：Thermidor）係法國共和曆入面每年嘅第11個月，約莫係格里曆7月19號到8月17號，亦即約莫係獅子座嘅日子。
熱月個法文名嚟自希臘文「thermos」，即係熱力。
潘雲安

潘雲安（粵拼：pun1 wan4 on1），係臺灣樂隊告五人男主唱兼木結他手。

經歷
2015年，佢參加《中國好歌曲》第二季。
潘霜霜

潘霜霜（英文：Mavis Pan，1987年4月3號—），本名潘丹霜，係中國大陸女演員同模特兒，浙江台州人，被傳媒叫做「小舒淇」，代表作品包括《財神客棧》、《我知女人心》等。2011年佢同香港演員林峯拍拖嗰陣爆出「床照事件」而出名。

演出
呢個表唔完整，歡迎加料。
潘集區

潘集區係中國安徽淮南一個市轄區，總面積607平方公里，人口43萬。
潘靜文

潘靜文（英文：Sherman Poon，1998年2月25號—），係香港無綫電視歌唱節目《聲夢傳奇》參賽者，入到十二強後止步，佢同張馳豪合稱做「組爸」、「組媽」。雖然佢未係無綫電視正式嘅合約藝員，但已經獲安排主持無綫電視細路節目《Hands Up》。
潘長江

潘長江（1957年7月1號—）係中國東北男演員，做小品起名。佢喺黑龍江牡丹江市東寧縣出世，喺遼寧鐵嶺縣評劇團出身。
潘雲峰

潘雲峰（英文：Sebastian Poon，1978年5月30號—），藝名糖兄，係香港音樂人，同黃山怡（糖妹）合組糖兄妹組合入面做結他手。

演出
呢個表唔完整，歡迎加料。
潛行者

《潛行者》（英文：Undercover），原名《潛龍追擊》（英文：Undercover Punch and Gun），係2019年上畫嘅中港合拍片，由伍允龍、吳建豪、安志杰、馮文娟、蔣璐霞、趙慧珊、遲帥、孟佳、Aaron Aziz主演，呂冠南、譚廣源執導。電影用臥底警察做主題。
潛眠叛變

《潛眠叛變》（Hypnotic）係齣2023年美國電影，由羅拔洛迪格斯執導，賓艾佛力、艾莉絲布拉加、佐治丹尼爾柏多、哈拉芬妮、戴奧柯肯尼伊、謝夫費希、積奇艾爾賀利、威廉費治拿主演。
潛艦滅殺令

《潛艦滅殺令》（英文：Hunter Killer）係一套2018年上畫嘅美國電影，由當奴文馬殊執導，謝拉畢拿、加利奧文、米高尼昆、蓮達卡黛蓮妮主演。
潛行

《潛行》（英文：I Did It My Way）係2024年上畫嘅港產片，由劉德華、林家棟、彭于晏、劉雅瑟主演，關智耀執導。
潛熱

潛熱（粵音：cim4 jit6）係熱力學入面，物質喺相變嘅過程入面，溫度無變嘅情況下，吸收或者釋放嘅能量。固體變液體嗰啲叫「熔化潛熱」，而液體變氣體嗰啲叫「汽化潛熱」 。
例：想像家陣煲水，喺正常情況下，水去到 100°C 嗰陣會蒸發，由 100°C 咁熱嘅水變成 100°C 咁熱嘅水蒸汽（溫度無變），但由「需要繼續加熱先至可以令啲水變水蒸汽」呢點可知，滾水變水蒸汽嘅過程需要吸收能量先至可以做到，而「100°C 水變成 100°C 嘅水蒸汽所需要嘅能量」就係呢個蒸發過程嘅潛熱。

比潛熱
比潛熱就係指每單位質量（通常係以 J/kg 計）嘅嗰隻物質需要做嗰樣溫度不變過程所需嘅能量，例如水蒸發過程嘅比潛熱就係指「1 kg  100°C 嘅水變嗮做 100°C 嘅水蒸汽所需要嘅能量」，即2.26*10^6J/kg。注意每隻嘢嘅比潛熱都係唔同
潛艇三文治

潛艇三文治係種美國式三文治，用長身百吉包夾住各種肉食、芝士、菜蔬、香料同醬汁嘅餡，個樣睇落似隻潛艇。
潛行凶間

《潛行凶間》（英文：Inception），係一齣2010年嘅科幻電影，由基斯杜化路蘭編劇、執導。主演係里安納度狄卡比奧、渡邊謙、祖瑟夫哥頓利域、瑪莉安歌迪雅、愛倫佩芝、湯赫迪、米高堅、施利安·梅菲。
王浚

王浚（252年—314年），字彭祖，晉陽人。係西晉嘅將領、軍閥，博陵郡公王沈嘅仔，佢亦係引發五胡亂華嘅關鍵人物之一。
王洪文

王洪文（1935年12月6號—1992年8月3號）係中國政治人，亦係中國共產黨四人幫成員之一，鄉下吉林長春。
王浩宇罷免案

桃園市議會第二屆第七選舉區議員王浩宇罷免案，又叫罷王案，係第二屆桃園市議員王浩宇（民主進步黨籍）被該區選民、公益傳播基金會執行長唐平榮根據《公職人員選舉罷免法》程序提起嘅罷免案。
投票喺2021年1月16號進行，總共有92,226人投票。最終結果係同意票84,582票，不同意票7,128票，投票率28.14%。由於有效同意票數多過不同意票數，而且達到中壢區選舉人總數嘅四分之一以上（81,940），因此罷免成功，王浩宇喺1月22號被解職，4年內不得再參選桃園市議員，係台灣史上首位被通過罷免嘅直轄市議員。
王浩

王浩 (東晉)，王導個孫，王恬個仔。
王浩 (成化進士)，明朝成化二年進士，應天府上元縣人。
王浩 (萬曆進士)，明朝萬曆二十三年進士。

中國近代
王浩 (1963年出世)，中國政治人物，現任中共浙江省委副書記、浙江省人民政府代省長。
王浩 (1971年出世)，中國政治人物，現任雲南省人民政府黨組成員、副省長。
王浩 (1975年出世)，中國政治人物，現任中共安康市委副書記、安康市人民政府市長。
王浩 (跆拳道運動員)，中國男子跆拳道運動員。
王浩 (乒乓球運動員)，中國男子乒乓球運動員。
王浩 (競走運動員)，中國男子競走運動員。
王浩 (法官)，中華人民共和國法官，因為南京彭宇案而聞名。
王浩 (外交官)，中華人民共和國外交官，曾任駐莫桑比克大使。
王浩 (水文水資源專家)，中國工程院院士。
王浩 (僧人)，藏傳佛教噶舉派活佛，雲南高僧。
王浩 (歌手) ，TF家族四代練習生。

台灣
王浩 (詩人)，民國初年詩人，王易之弟。
王浩 (數學家)，台灣移民美國的華人哲學家、數理邏輯學家。
王浩 (臺北市議員)，曾經係臺灣傳媒界嘅資深媒體人，後來成功轉戰政壇，當選數屆臺北市議員。
王浩 (時代力量)，時代力量政治人物，當選2022嘉義市議員。
王海軍

王海軍，中國統戰部間諜。

政治立場
佢係中國共產黨嘅間諜。

經歷
佢被揭發喺首爾以開設東方明珠餐廳名義，幫中國政府喺韓國設立秘密警察站。去到2023年4月，佢嘅餐廳因為涉及違法經營(包括食品衛生法同埋戶外廣告物法)，被韓國警方移交首爾東部地方檢察廳偵辦。
祖宗膠戰外星人

《祖宗膠戰外星人》（韓文：외계+인 1부）係套韓國嘅科幻片，喺2022年上畫。呢套戲嘅主角係柳俊烈、金宇彬、蘇志燮同埋金義聖。
祖廟路

祖廟路（注意「廟」字有變音，粵拼：zou2 miu6 lou6）係廣東佛山嘅一條重要街道，成條路南北走向，南邊從體育路同衛國路嘅交界開始，一直去到蓮花路同親仁路嘅交界嗰頭。沿途有好多重要地標。

概要
全長大概1.3公里，闊16米，雙向4車道。

街名
祖廟路嘅街名來自祖廟，佛山嘅代表性地標之一。

文化
佛山圖書館；
佛山新廣場（2007年拆咗）。

商貿
興華商場（1982年開業）；
百花廣場（1997年開業）同百花總匯；
玫瑰商場（1984年開業，2010年拆咗）；
華僑大廈（正式名叫做「佳寧娜大酒店」）；
旋宮酒店。

交通
廣佛地鐵祖廟站。
祖安莉華絲

祖安莉華絲（英文：Joan Rivers，1933年6月8號—2014年9月4號），係美國清談節目主持人，憑住自己嘅個人清談節目攞過日間艾美獎。佢亦係個電影女演員。
祖斯德里維拉

祖斯德里維拉（1903年4月24號—1936年11月20號）係西班牙獨裁者德里維拉個仔，亦係法西斯主義政黨西班牙長槍黨嘅創黨人，喺西班牙內戰嗰陣畀共和國政府殺咗。
祖斯盧

祖斯盧（西班牙文：Joselu，1990年3月27號—）係西班牙一個男足球員，司職前鋒，而家效力西甲球隊皇家馬德里。
潮汕鐵路

潮汕鐵路（Teochew-Swatow Railway或者Chaochow Railway）係中國一條鐵路，喺廣東，由汕頭去潮安，共42千米。潮汕鐵路大清時起，係中國第一條商辦鐵路。由華僑張煜南同張鴻南營造。1904年動工，1906年通車。1939年，因為日本就快入侵廣東，所以拆咗潮汕鐵路，以免落入日軍手中。

史
大清時，日本想起呢條鐵路，不過政府為咗唔好將路權畀咗日本，就無批出去。
1903年，張弼士畀政府委任做閩廣農工路礦大臣。佢奏請朝廷搞《招商興辦鐵軌支路》，獲得批准。張弼士就請門下做過嘢嘅南洋華僑富商，張煜南、張鴻南兄弟歸國，傾起鐵路事宜。鐵路想南起汕頭，北迄潮安，全長39千米。後尾加築意溪支線，一共32千米。清廷重派咗詹天佑做實地勘測，同指導施工。張煜南兄弟邀集親友認股，股額定為三百萬蚊，其中張氏兄弟各認一百萬。
當時有兩條綫揀。一係詹天佑測嘅甲綫，二係日本人測嘅乙綫。當時交畀太古洋行估價，洋行認為甲綫貴，所以張煜南用咗乙綫，由日本人造。汕頭一站，本來想過韓江入市區，之不過當時技術做唔到，就喺另一邊起站。
潮汕鐵路1904年動工興建，至1906年11月16號正式通車。
潮流教主

《潮流教主》（Fashion War）係香港電視廣播有限公司拍嘅時裝電視劇，由陳豪、羅仲謙、蔡思貝同李佳芯領銜主演，監製方駿釗。故仔圍繞一間頂尖時裝雜誌社嘅勾心鬥角。
潮流用語

流行語，又叫潮流用語（簡稱潮語），泛指順應時代潮流，感化意思極強[未記出處或冇根據]，熱門嘅民眾使用語。好多潮語源自啲後生自創同使用嘅俚語或網語。唔同地區所用潮流用語都有差別。潮語係一種非官方場合使用語，當香港政府考試文件上出現過潮語，結果引起好多批評，成為一時香港社會廣泛報導話題。

同新詞嘅分別
「流行語」成日同「新詞」撈亂，兩者有以下分別：
流行語隻要喺一定嘅時間內非常流行，就可以稱為流行語，可以係新產生嘅詞或語句，亦可以係原有嘅詞或語句，例如「忽悠」一詞原本係東北話，2001年之後經過趙本山嘅小品傳播，成為全中國大陸嘅流行語。「糊弄」喺台灣則是經相聲表演，喺2000年前由流行變成常用語。
流行語固定程度較短，絕大部分都經歷由盛轉衰直至銷聲匿跡嘅過程，得好少部分能夠長期被大眾使用，進而成為慣常用語。好似1980年代尾台灣流行語「新新人類」，家陣已經極次少用，幾乎成為廢語。
一啲台灣流行語就被大眾慣用，而漸漸固定變成常用語，比如基於中視交友節目《來電50》所延伸出嘅「長得很抱歉」（生得好對唔住），以及基於「長得很抱歉」仿造嘅短語，例如「長得很愛國」、「長得很安全」。

演化
流行語大多壽命有限，一講得多就冇新鮮感，之後可能會慢慢消失，一般潮流用語雖然使用時間比較短，但流行期間嘅使用範圍廣，引起嘅社會效應亦比較大，好多新詞都做唔到呢一點。有啲會因為流行而變成方言詞。近年嘅潮流用語好多係網上用語，佢哋花款多，傳播快，重可以做象形字。

教育
曾經有人用潮語為主題做教材，好似蘇真真出嘅潮語學習卡同彭志銘出嘅《香港潮語話齋》。
近年公開考試發生過幾次同潮語有關嘅爭議：
2006年Orz出現喺台灣大學學科能力測驗題目
2008年香港中學會考考試題目事件，睇「屈機」
潮濕

潮濕，地方狀況，空氣內水分多，亦即濕氣。潮濕可以係局部，如屋內，如洞穴。亦可以係成個地方，咁就係天氣潮濕，廣東叫回南天。若果天氣潮濕得滯，就會起霧。
潮濕地方通常陰沉，一啲唔喜日光嘅生物，如霉菌就會發出來。潮濕得滯連牆地都會濕出水，皆因佢地表面凍過空氣，水汽黐住凝結成水珠。若果係草木之上，會叫露水。
潮濕嘅程度，稱為濕度。
英文叫damp，又叫moist。濕氣就叫moisture。
潮汕平原

潮汕平原係響中國廣東省嘅第二大平原，係喺廣東省嘅東面，由韓江三角洲、黃崗河三角洲、榕江中下游平原、練江中下游平原組成，面積約4771平方公里，總人口約530萬，大約佔廣東省人口嘅十分之一（10％），係依家中國人口密度最高嘅地區之一。
潮汕平原嘅範圍包括汕頭市、潮州市、澄海、潮陽縣嘅全部，同埋揭陽、揭西、普寧、饒平縣嘅一部分。包括潮州、汕頭同埋揭陽，係廣東除咗珠江三角洲之外嘅另一個重要平原。
文化方面，潮汕平原通行潮州話，又係成一千萬華僑嘅鄉下，大學者饒宗頤同大有錢佬李嘉誠兩個人嘅鄉下都響潮汕平原。

地理
潮汕平原三面環山，東南面向住太平洋。韓江、榕江下游俾喺潮州市同汕頭市之間嘅俾潮汕第一名山桑浦山分隔開咗。而另一座叫小北山嘅山，就喺榕江同埋練江之間，山嘅北面係揭陽，西南面係普寧，東南面係潮陽。潮汕平原嘅部分地區係韓江、榕江、練江沖積而成，所以地勢比較平坦，河道縱橫，水源充足，又多沼澤同埋窪地，方便灌溉，所以潮汕平原嘅農業發展得唔錯，水稻一年可以有兩至三造，亦都盛產花生（潮州話叫地豆）、蕃薯、蔬菜、蔗、香蕉（潮州話叫芎蕉）、柑、桔、菠蘿（潮州話叫番梨）等。
潮汕

潮汕，又叫潮汕地區，係中國廣東東部嘅沿岸地區，主要包括潮州、汕頭兩地，好多時亦會包埋揭陽。
潮站

潮站（日文：潮駅／うしおえき Ushio eki */?）喺島根縣邑智郡美鄉町潮村，係西日本旅客鐵道（JR西日本）三江線嘅一個鐵路車站。

歴史
1975年（昭和50年）8月31號正式開業。
1987年（昭和62年）4月1號因國鐵分割民營化交由西日本旅客鐵道營運。
2018年（平成30年）4月1號同三江線廢線同時關閉。

結構
潮站入口（2010年8月28號）
呢個站係個喺去三次方向嘅左邊設有1面1綫嘅月台嘅地面車站（停留所）。呢個無人站嘅月臺上設有等候室（由濱田鐵路部（日文：浜田鉄道部）管理），但冇自動販賣機等設備。

周邊
該站旁邊有江之川。
潮溫泉（日文：潮温泉）
中國電力潮發電所（日文：来島ダム）

使用情況
呢個站2014年度一日平均搭車人次唔夠一人。另外於2004年度平均人次係七人，1994年度係十一人，而1984年度就係十六人。
近年來平均每日搭車人次如下。
珀麗灣客運

珀麗灣客運有限公司（Park Island Transport），負責營辦香港馬灣嘅對外交通服務，現時共營運五條屋邨巴士線同埋兩條渡輪航線。公司由九龍巴士控股（即係而家嘅載通國際）同埋港九小輪喺2002年共同創立同埋營運。佢曾經係載通國際嘅全資附屬機構，但2009年開始，佢就變成新鴻基地產嘅全資附屬機構。
珀斯提里

珀斯提里（英文：Peristeri B.C.）係希臘佩里斯特里嘅職業籃球球會，依家打緊希臘籃球甲級聯賽。
珀林路花園

珀林路花園，香港公園之一，遊樂場之一，喺馬灣田寮新村，英文叫Pak Lam Road Garden。行政上歸荃灣區。設施有羽毛球場、籃球場，以及籃球場。開朝七晚十一。
珀麗灣

珀麗灣（英文：Park Island），係香港私人樓，喺新界荃灣區馬灣東北面，2002年開始陸續起好，總共有32棟樓，夾埋有5,281個住宅單位。
珀斯機場

珀斯機場係澳洲珀斯一個商用民航機場，係澳洲排第四熱門嘅機場。佢係因為佢嘅地理位置，有好多條直航航線飛去澳洲各地、亞洲、印度洋嘅地方，仲有去南非嘅約翰尼斯堡、卡塔爾嘅多哈、同埋杜拜同阿布扎比。
珊族

珊族（San, Saan），又或者叫叢林人（Bushmen），係南非出現最早嘅現代人類，亦係擁有世上最古文化嘅部落，一直以狩獵為生，直到1950年先開始農耕。考古學証實佢哋已經有成二萬二千年甚至更長嘅歷史，而遺傳學角度重認為佢哋係最早期嘅現代人類，最接近第一種人類嘅人種。
電影《上帝也瘋狂》入面執到可樂樽講嘢得得聲嗰個歷蘇，就係珊族人勒。

名
珊人其實一般仲係以自己族羣名做自稱。「Saan」係概概話本身裏頭嘅稱呼畀啲人冇牛、執嘢做食嘅。
珊瑚

珊瑚係刺胞動物，喺海底聚埋一齊住，色彩繽紛，死咗淨低嘅骨就變做珊瑚礁，甚至變珊瑚島。
維基同享有多媒體嘅嘢：Corals
珊瑚島

珊瑚島係由好多珊瑚礁堆砌成嘅島，多數出現喺熱帶嘅海洋度，有啲珊瑚島嘅形狀帶環形，即係環礁。
神舟六號

係中國太空計畫嘅第二輪載人太空飛行，嚮2005年10月12號喺酒泉衛星發射中心嘅長征2F火箭上發射。神舟六號載住太空人費俊龍同聶海勝喺低地球軌道上飛咗五日。佢喺中國第一次載人太空飛行神舟五號兩周年紀念日前三日發射升空。
神舟十號

神舟十號係中國神舟飛船第十次任務，亦係中國載人航天第五次任務。神舟十號喺2013年6月11號喺酒泉衛星發射中心由長征二號F發射，6月26日喺內蒙古着陸。
神舟路站

神舟路站（粵拼：san4 zau1 lou6 zaam6；英文：Shenzhoulu Station），規劃嗌過科學城西站（fo1 hok6 sing4 zaam6；Science City West Station），施工期間先後嗌過珠吉路站（zyu1 gat1 lou6 zaam6；英文：Zhujilu Station）同玉樹站（juk6 syu6 zaam6；英文：Yushu Station），係廣州地鐵21號綫嘅車站，2019年12月20號開通，喺黃埔區廣州科學城，科學大道同神舟路口嘅交界。
呢個站喺開通早期淨得慢車停，快車基本上都飛站。直到2021年7月14號先至變成快車停靠站。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係21號綫月台。雖然車站冇休息室，但廁所同母嬰室喺月台西邊。

站廳
神舟路站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺科學大道嘅地底。
不過，由於21號綫實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗，不過兩邊嘅圍牆長度唔同。若果搭緊快綫，喺行緊增城廣場嗰邊，經過呢個站時凈睇到月台嘅10%部份；喺行緊員村嗰邊，經過呢個站時凈睇到月台嘅80%部份。不過21號綫嘅快車重未加密，所以快車喺大多數情況下經埋邊嗰兩條軌道直接飛站唔停，得好少班次喺開邊嗰兩條軌道飛站唔停。
另外，呢個站埋邊兩條路軌同西端都有條波口位連埋；喺1號月台行增城廣場嗰邊條向西延長幾百米而形成條存車線。所以喺21號綫出冬瓜豆腐時，列車到呢個站做臨時尾站，屆時去廣汕公路、鎮龍、增城一帶啲人要轉搭其它交通工具。

商舖同自助服務
呢個站冇商舖，但得三臺自助服務。

出入口
神舟路站冚唪唥嘅出入口A出入口A出入口 B出入口B出入口
呢個站有2個出入口，分别係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站最先喺2010年份地鐵規劃方案出現。嗰時地鐵方為咗解決科學城同智慧城當地啲交通唔方便，加上蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛（黃村⇆廣州科學城）重向兩邊延長。規劃出嚟嘅路線亦經過呢個站。隨後規劃正式落實。 不過嗰時因為呢個站喺科學城西邊而嗌科學城西站。
2010年底，規劃緊嘅4號綫北段（黃村⇆水西）變成21號綫一部份，重話搞快綫。初期諗住將呢個站合併兼移到科珠路口近玉樹公園一帶，重將車站改名做珠吉路站同玉樹站。不過喺2012年8月14號環評又話一分為二而重新喺神舟路口搞站，最後定名做神舟路站。即使係2018年3月29號申報21號綫站名時都冇變到站名。不過快車始終都冇呢個站份。

施工
2014年10月14號，車站正式逳手起。本嚟話施工諗住到2017年就起好而開通，不過因施工遇難題而一拖再拖。呢個站嘅主體結構雖然喺2016年7月8號封頂兼諗住喺2018年底開通21號綫嚟到呢個站做西邊總站，但係喺2018年1月26號喺長平站附近爆出三死一傷嘅坍塌事故而直接停工，令開通時間繼續拖。施工直到2019年7月15號先至三權移交。

開通
2019年12月20號朝頭早，由於21號綫西邊部份正式開通，呢個站亦正式開放。

2021年7月30號，車站水浸
2021年7月30號中午，因廣州落大水，車站北邊起緊嘅出入口部份地面擋土牆冧咗，令地面積水通過通道入去車站導致水浸。結果令21號綫淨去到蘇元站為止，原先喺呢站入閘或出站嘅乘客出現滯留，不過好快全部疏散，未造成死傷。事發後，地鐵方馬上封咗缺口重安排接駁巴士往返黃村到蘇元範圍。雖然直到同日挨晚先至恢復雙向通車，但係呢個站嘅列車重係繼續飛站直到天黑晒恢復營運。

利用狀況
神舟路站喺廣州科學城西邊，附近有好多間寫字樓、軟件園同科技園等辦公區同廠房，所以除工作日上落班高峰期有好多人上落之外，其它時間都好少人上落。
神話學

神話學（英文：Mythology）係民俗學嘅分支，專門研究各種神話。
神話學嘅研究首先要靠實地考察或者文獻收集神話，然後將同一族群嘅各個神話一齊研究，對神話內容同形式解釋、分析同分類，去揭示神話嘅發生、變化同佢哋嘅規律，亦可以對神話嘅基礎（包括宗教、信仰、習俗、心理）去解釋。
神舟四號

嚮2002年12月29號發射，係中國神舟飛船第四次冇人發射。太空船有兩個假太空人用嚟測試生命支持系統。
喺2003年10月15號發射嘅神舟五號就有一名真太空人飛行。
澳洲安捷航空

澳洲安捷航空（Ansett Australia），簡稱安捷航空（Ansett），曾經係澳洲第二大航空公司，總部喺墨爾缽，1936年開張，2002年破產。
安捷航空最初入香港市場嗰陣，將公司名音譯做「安適航空」，攞「安全又舒適」嘅意思，但當時好少香港人幫襯。後尾佢哋先至發現「安適」廣東話個音同「安息」一樣，香港人覺得好唔老嚟，所以就改過個名做「安捷」。
澳洲土著神話

澳洲土著神話，神話之一，見於澳洲土著。澳洲土著有九百幾族，住得非常之散，亦各有唔話，神話亦有好多變化，會因地而生。
虹蛇壁畫
至主要有虹蛇嘅神話，族族叫法都唔同。唔係族族都講蛇，但大多數同水或雨有關。蛇會由地底穿過大地，時而穿上地面，時而穿落地面，就改變咗地形，有山有水。而虹就係蛇身，穿上穿落咁，會帶來雨水，或者穿過地方，有水潭不絕。
澳洲島

澳洲島係澳洲大陸最主要嘅部份，喺新畿內亞南面，面積約莫760萬平方公里，地理學上多數當佢係塊大陸而唔係一個島。成個島都係澳洲嘅主要領土。
澳洲工黨

澳洲工黨（Australian Labor Party，ALP）係澳洲歷史最悠久亦係最大嘅政黨，響1890年代成立。2022年5月贏咗大選，做返執政黨。而家佢個阿頭係安東尼艾巴尼斯。
澳洲土著

澳洲土著（Aboriginal Australians）係指澳洲島同週邊嘅島（但唔包括托利斯海峽群島）畀歐洲人發現之前已經長住嘅原居民。佢哋同托利斯海峽群島嘅島民組成澳洲原居民（Indigenous Australians）。
澳洲大陸

澳洲大陸係地球上其中一個大陸，響南半球，歐亞大陸嘅東南，太平洋同印度洋之間，主要由澳洲島、塔斯曼尼亞島、新畿內亞同斯蘭島組成。
瓦蟎

瓦蟎（Varroa destructor）係蜜蜂體外寄生蟲，蛋圓扁平，啡紅色，長1到1.2毫米，吸食蜜蜂體液維生。
瓦爾米耶拉

瓦爾米耶拉（Valmiera）係拉脫維亞一座城，人口約莫有2.3萬，面積19.36平方公里。
瓦罌薑啤

瓦罌薑啤（英文stone ginger）係啤酒一種。
瓦西里四世

瓦西里四世（1552年9月22號—1612年9月12號）係俄羅斯沙皇國嘅沙皇，喺1606年到1610年在位。
瓦爾迪維亞籃球隊

瓦爾迪維亞籃球隊（英文：CD Valdivia）係智利瓦爾迪維亞嘅職業籃球球會，依家打緊智利國家籃球聯賽。
瓦良格號航空母艦

瓦良格號航空母艦（俄文：Варяг）係蘇聯海軍古茲尼佐夫級航空母艦嘅第二部，由烏克蘭尼古拉耶夫造船廠負責建造。但係建造到80%嘅時候蘇聯就解咗體。由於俄羅斯同烏克蘭無辦法達成還債協議，俄羅斯決定將瓦良格號退役，當做抵債品由烏克蘭處理。
2003年，瓦良格號被人拖咗去大連港。2005年解放軍將瓦良格號拖咗去大連造船廠嘅乾船塢，開始大規模改裝同埋試驗。2012年，解放軍宣佈將瓦良格號改名做「遼寧號」，正式加入解放軍海軍。
瓦爾特堡

瓦爾特堡（Wartburg Castle）係德國脫靈根一座城堡。
瓦爾迪維亞

瓦爾迪維亞（Valdivia）係智利城市，河大區首府，人口15萬。
爬繩

爬繩（Rope climbing），係種攀爬運動，用手腳沿住條繩爬上高位。喺1932年之前，爬繩係奧林匹克運動會比賽項目。
爬山

爬山（Mountaineering），又叫攀山、登山，係種攀爬運動，目標係上到高山嘅山頂。
爬山虎

爬山虎（粵拼：paa4 saan1 fu2；學名：Parthenocissus tricuspidata），又嗌地錦（dei6 gam5），係葡萄科爬山虎屬嘅落葉草本藤木，喺中國嘅華東、華北同東北三省地區，日本同朝鮮半島地區嘅石頭外牆、磚牆或大樹上先至搵到。

樣
佢嘅捲鬚短，超多分枝，頂位有吸盤。葉近似心形，長8～18cm，闊6～16cm，通常3裂，嫩枝葉唔裂；邊緣帶鋸齒痕；春天時翠綠，夏天時深綠，秋天時轉成黃到橙紅不等嘅色，冬天冇葉。花屬聚傘花序，黃綠，一般生喺兩葉間嘅短枝上邊，長4～8cm，唔夠葉柄長。果屬漿果，藍黑色。

用途
佢嘅根、莖都可以做藥；葉喺春夏兩季之間最正，可以攞嚟做涼拌同炒熟當菜食都得。果可以浸酒。
爬冰

爬冰（Ice climbing）係種攀爬運動，基本上同爬石幾似，主要分別係爬冰壁，對保護裝備嘅要求比較高。
爬石

爬石（Rock climbing），又叫攀岩，係種攀爬運動，起源自爬山運動需要爬好斜嘅石壁，而家除咗爬天然石壁，亦可以爬室內人工石壁。
爬蟲兩棲類學

爬蟲兩棲類學（粵拼：paa4 cung4 loeng5 cai1 heoi6 hok6，英文：Herpetology），係動物學嘅一個分支，專係研究啲兩棲動物（例如青蛙）同埋爬行動物（例如蛇）。
爬行動物學喺人類了解全球生態起咗好大嘅作用，其中一個重要原因係兩棲類動物對環境嘅變化比較敏感，可以令人類通過觀察佢哋，了解到環境嘅一啲重大變化。爬行兩棲動物產生嘅毒素同埋毒液已經應用喺人類嘅醫學。而家蛇毒已經俾人拎咗整抗凝血劑（俗稱嘅薄血丸），用嚟醫中風同防止心臟病發作。🐸

爬蟲兩棲類學嘅不同領域
爬蟲兩棲類學亦會根據特定嘅生物分類做研究，例如青蛙（batrachology）、蛇（ophiology or ophidiology）、蜥蜴（蜥蜴學）或烏龜（病原學，紀年學或testudinology）。
一般嚟講，有關於爬蟲兩棲類嘅研究志在理解或解決喺生態學、進化、生理學，行為等嘅特定問題。簡單嚟講，爬蟲兩棲學家會透過用兩棲動物或爬行動物嚟做模型生物用嚟解決或者理解相關領域中嘅特定問題，例如青蛙喺濕地生態入面扮演嘅角色。所有呢啲唔同方面都通過佢哋嘅進化史而連結埋一齊，例如，胎生動物嘅進化（包括行為同生殖）。

青蛙專家學者
爬蟲兩棲學領域嘅職業選擇包括但不限於實驗室研究、現場研究同調查、生態學人員、博物館人員同埋大學導師。
喺現代嘅學術科學入面，好少有人一開始視成為爬行動物學家為目標。大部份人都係專注喺特定領域，例如生態學、進化、分類學、生理學或分子生物學等等，喺自己熟悉嘅領域入面，透過探究爬行兩棲動物嚟提出或回答同佢哋領域相關嘅問題。例如，同時係進化生物學同爬蟲學嘅專家可能會揀去研究珊瑚蛇警告色演變嘅問題。
現代爬行動物學嘅作家有馬克•奧沙（Mark O'Shea）同埋菲利普•珀瑟（Philip Purser），而藝人就有有積夫·科溫，有「鱷魚獵人」之稱嘅史蒂夫歐文同埋明星奧斯汀·史蒂文斯，喺電視劇俗稱為“AustinSnakeman” 奧斯汀·史蒂文斯：Snakemaster。
爬山鞋

爬山鞋又叫爬山靴，係專門為爬山運動而設計嘅鞋，喺崎嶇環境下依然可以保護用者對腳。
爬樹

爬樹（Tree climbing）係種攀爬類型嘅休閒運動，目標係上到樹冠上面。矮嘅樹可以徒手爬，細路仔都得，但高嘅樹通常都要用繩去爬以保平安。
牧月16號

牧月16號（法文：16 Prairial），亦叫石竹日（法文：Œillet），係法國共和曆入面每年嘅第256日，離年尾重有109日（閏年110日）。
牧月17號

牧月17號（法文：17 Prairial），亦叫接骨木日（法文：Sureau），係法國共和曆入面每年嘅第257日，離年尾重有108日（閏年109日）。
牧月12號

牧月12號（法文：12 Prairial），亦叫藥水蘇日（法文：Bétoine），係法國共和曆入面每年嘅第252日，離年尾重有113日（閏年114日）。
牧月14號

牧月14號（法文：14 Prairial），亦叫金鳳日（法文：Acacia），係法國共和曆入面每年嘅第254日，離年尾重有111日（閏年112日）。
牧月15號

牧月15號（法文：15 Prairial），亦叫鵪鶉日（法文：Caille），係法國共和曆入面每年嘅第255日，離年尾重有110日（閏年111日）。
牧月

牧月（法文：Prairial）係法國共和曆入面每年嘅第9個月，約莫係格里曆5月20號到6月18號，亦即約莫係雙子座嘅日子。
牧月個法文名嚟自法文「prairie」，即係牧地。
牧月13號

牧月13號（法文：13 Prairial），亦叫青荳日（法文：Pois），係法國共和曆入面每年嘅第253日，離年尾重有112日（閏年113日）。
牧月18號

牧月18號（法文：18 Prairial），亦叫罌粟日（法文：Pavot），係法國共和曆入面每年嘅第258日，離年尾重有107日（閏年108日）。
牧月10號

牧月10號（法文：10 Prairial），亦叫大鐮日（法文：Faux），係法國共和曆入面每年嘅第250日，離年尾重有115日（閏年116日）。
牧月11號

牧月11號（法文：11 Prairial），亦叫士多啤梨日（法文：Fraise），係法國共和曆入面每年嘅第251日，離年尾重有114日（閏年115日）。
竹角

竹角，香港一村，亦係一地，喺新界東南，英文寫Chuk Kok。竹角歸西貢區，地處山腰，牛尾海西北對上山，鷓鴣山東北對落，大埔仔以北，南圍以南。竹角村地喺 西貢公路東面，有啲隠閉，有條竹角路入，路口有新界西貢坑口區鄭植之中學，則格外顯眼。竹角村地，大都轉為翠蕙園、康曦花園、清濤居。而中學竹角路口，有碧水新村。
竹角啲田，都喺山下，沿山坑，近牛尾海，叫苗田。田東為露營灣，田西為張公山。苗田為個半島仔，突入牛尾海，或為竹角名之由來。露營灣沿海南行，就到白水碗個沙灘，無幾遠就係香港科技大學。而沿海經張公山北行，就到澳仔村。由此西行南圍路，就到南圍。
竹谷睦

竹谷睦（1977年7月27號—）係日本足球員，司職後衞，效力過水戶蜀葵。
竹葉亭雜記

《竹葉亭雜記》全八卷，係清朝姚元之嘅隨筆，涉及朝廷掌故、禮儀、物產、石刻印章、古籍文物、軼事、讀書雜考、花蟲木石。
維基文庫有原文：
竹葉亭雜記
竹藝品

竹藝品（粵拼：zuk1 ngai6 ban2），係用竹做材料嘅工藝品，其中有手織、刀刻嘅分別。吹簫用嘅竹簫就唔係竹織藝術品。竹盒、竹筷子都係另一種。舊時畀秦始皇睇嘅竹簡同書都係竹藝品。

竹織藝術品
又叫做竹織工藝品，係手織工藝藝術品之一，例如竹織鴨，窗簾、字紙籮、竹蘿噉。以前竹織山貨係老土嘢，而家講係環保商品。竹織工藝品嘅材料係竹皮。
竹蜻蜓 (法寶)

呢篇竹蜻蜓 (法寶)係關於多啦A夢嘅楔位文章，重未寫完嘅。麻煩你幫手充實佢。
竹財輝之助

竹財輝之助，係日本嘅一個男藝人同埋演員。
積布施斯

積布施斯（粵拼：zik1 bou3 si1 si1，法文：Djibril Cissé，1981年8月12號—）係一個男足球員，佢嚟自法國阿勒斯，踢前鋒，喺1998年正式出道。

葳蕤史
呢節要加長。
法國國家隊
2003年：聯合會盃
歐塞爾
2003年：法國盃
利物浦
2005年：歐洲聯賽冠軍盃
2005年：歐洲超級盃
2006年：英格蘭足總盃
積基卡

積基卡（粵拼：zik1 gei1 kaa1，英文：Phil Jagielka，1982年8月17號—）係一個男足球員，佢嚟自英國，踢中場，1999年出道。

葳蕤史
呢節要加長。
積拉蘭內

積拉蘭內（Jack LaLanne，1914年9月26號—2011年1月23號）係美國電視節目主持，1950年代開始主持健身節目而出名，畀唔少美國人叫做「健身教父」（Godfather of Fitness）。佢因為肺炎而過身，終年96歲。
積基朗尼亞

積基朗尼亞（英文：Jagiellonia Białystok）係波蘭比亞韋斯托克一間職業足球球會，依家踢緊波蘭甲組足球聯賽。
積斯甸添布力

積斯甸添布力（英文：Justin Timberlake，1981年1月31號—）係美國歌手同電影演員，2004年同2008年攞過兩次格林美獎最佳流行樂壇男歌手獎。
積古

積古（法文：Gigue；意大利文：Giga）係一種源自英格蘭積舞曲（Jig）傳過去法國而形成嘅生動舞曲，拍號係 3/8 或者 3/8 嘅複合節拍（6/8、9/8 或者 12/8 呀噉），會有好多三個一組嘅八分音符（好似下圖嗰個例子噉；呢點好似積舞曲），音樂速度上通常偏快，尤其係意大利嘅積古特別快；喺組曲當中，基格通常會做最終樂章。啲人跳積古嗰陣通常係一對對男女成雙成對噉跳嘅，好似芭蕾舞嘅雙人舞噉。
積尼高遜

積尼高遜（英文：Jack Nicholson，1937年4月22號—）係美國電影演員，先後憑電影《飛越瘋人院》同《貓屎先生》攞奧斯卡最佳男主角。
積拓撲

喺拓撲學入邊，畀一柞拓撲空間可以整佢哋嘅積空間出嚟，上邊有個自然嘅積拓撲結構，若個拓撲空間嘅數量係無限嘅話，呢個積拓撲嘅結構同另一個都好自然嘅箱拓撲結構係唔同嘅，不過如果得有限個空間攞積咁佢哋就一樣。
第61屆法國國會選舉

呢篇文 嘅標題——《第61屆法國國會選舉》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
呢版要更新，以反映最新情況。加完料之後唔該拎走個模。
第61屆法國國會選舉

選前卡澤納夫社會黨
第61屆法國國會選舉響2017年6月11號同18號舉行。

背景
馬克龍啱啱當選法國總統，下個挑戰就係6月舉行嘅國會選舉。馬克龍從政經驗唔多，只係做過經濟部長，冇強大政黨支持。要有效施政，必須響國會五百七十七席入面攞到過半數席位，但係馬克龍嘅「前進！」運動係新成立嘅政黨，響上一屆國會冇議席，輿論估計佢比較大可能同其他政黨合作，組成聯合政府。
而馬克龍贏出總統選舉之後第二日，重未上任就已經有民眾上街，巴黎多處有人響應工會號召上街。全副武裝嘅警察築成防線，向示威者步步進逼，又出動警棍驅趕人群，有示威者被警方抬走。唔少示威者警告親商界嘅馬克龍，雖然佢攞到大多數選票贏出，但唔代表大多數人都支持佢，佢贏出係因為冇得揀先揀佢，又話佢曾經做過現任總統奧朗德嘅經濟部長，呼籲佢唔好延續過去五年嘅政策，包括改革勞工法例。
雖然未上任就要面對抗議，但國際社會普遍歡迎佢贏出。白宮話，特朗普已經響5月8號打電話恭賀馬克龍，兩個人都同意響5月25號喺比利時布魯塞爾參加北約領袖峰會嘅時候舉行雙邊會面。而德國總理默克爾就響柏林同即將卸任嘅法國總統奧朗德舉行最後一次會談，默克爾之前響記者會度話，馬克龍贏出為法國以至德國，甚至歐洲人民都帶來希望，但面對法國國內經濟低迷、失業率高企之類嘅問題，默克爾表明德國唔會入口更多外國產品減低貿易順差，又對馬克龍嘅經濟政策抱有疑慮。至於歐盟委員會主席容克亦話，法國政府開支過大，而且啲錢唔能夠用得其所，好難繼續落去。

共和前進黨！
馬克龍將「前進！」運動改名做「共和前進黨！」，而且進行架構重組，令到變得更加似傳統政黨，希望可以引到多啲國民支持，「共和前進黨！」響國會選舉入面出戰所有選區，有關名單響11號公布。
第61屆荷蘭國會二院選舉

第61屆荷蘭國會二院選舉響2017年3月15號舉行。

民意調查
極右、反穆斯林、提倡公投脫歐嘅自由黨，支持率已經不斷攀升，已經同首相呂特領導嘅自由民主人民黨爭崩頭。
第5屆香港舞台劇獎

第5屆香港舞台劇獎頒獎禮，喺1996年舉行。
第5屆香港行政長官選舉民意調查

下面係2017年第5屆香港行政長官選舉嘅民意調查結果，展示咗各候選人嘅支持度，但唔係一個實時嘅狀況預測。

單對單
備註：
底色 表示嗰個人係所有人選中至受歡迎嘅候選人。
「-」表示呢個民意調查並無提供嗰個人士畀人揀。
「▼」宣布唔參選嘅人。
「*」嗰個民調進行時嗰個人短暫宣布唔參選。
「#」從未宣布參選嘅潛在候選人，但最後並都無參選。
「@」滾動民調。
第5週期元素

第5週期元素係元素週期表入面第五行（即週期）嘅元素，總共有18個元素，原子序由37到54，即係由銣到氙。
第115屆美國眾議院蒙大拿州選區補選

第115屆美國眾議院蒙大拿州選區補選響2017年5月25號舉行。
美國蒙大拿州聯邦眾議員補選，由涉嫌打記者被起訴嘅共和黨候選人詹福爾特贏出。

背景
呢次選舉係要填補內政部長辛克被被總統特朗普招攬入閣之後，蒙大拿州響眾議院唯一議席嘅空缺。蒙大拿州係共和黨票倉，所以詹福爾特選情一直領先。

共和黨
五十六歲的嘅詹福爾特本身係科技界企業家。佢響補選前一日涉嫌襲擊追訪佢嘅英國《衛報》記者，被控襲擊罪。佢已經就事件道歉，承認自己唔應該咁對嗰位記者。有目擊者話，詹福爾特當時用雙手叉著嗰位記者條頸，重將佢撻響地到。

結果
打人事件無阻詹福爾特打低民主黨候選人奎斯特，成功保住共和黨近廿年蒙大拿州聯邦眾議員席位。
第10屆馬來西亞下議院選舉

第10屆馬來西亞下議院選舉喺1999年11月29號喺馬來西亞舉行。結果首相馬哈迪帶領嘅國民陣線贏咗。一共有11個州嘅州議會同步舉行選舉，只有沙巴同沙撈越除外。
第11屆中華民國立法委員選舉國民黨初選提名作業

就第11屆中華民國立法委員選舉，中國國民黨嘅初選同提名作業喺2023年初開始，其中有啲地區喺協調上未能達成共識而需要進行初選，而初選嘅競爭亦引起一啲關注。

時序表
4月17號至4月19號：桃園市第一選舉區、桃園市第一選舉區初選提名登記。

台北市第七選舉區
國民黨入面有意參選台北市第七選舉區嘅有徐巧芯同費鴻泰，選舉期間兩人有唔少針鋒相對言論，最終徐巧芯險勝費鴻泰。

桃園市第一選舉區
國民黨入面有意參選桃園市第一選舉區，挑戰民進黨鄭運鵬嘅人包括牛煦庭、詹江村同埋褚春來，但去到4月13號，詹江村宣布唔參加初選機制，有無提名都直接參選。

嘉義市選舉區
嘉義市議員陳家平、黃思婷、張秀華、鄭光宏都表示有意出選。國民黨市黨部主委蔡明顯喺4月初回應嘅時候話，會持續徵詢、協調，希望以最和諧嘅方式選出最佳人選。

高雄市第三選舉區
由於現任民進黨立委劉世芳忽然棄選連任，高雄市第三選區被國民黨視為最有機會光復嘅選區，其中國民黨前立委張顯耀、高雄市議員陳玫娟同埋孫健萍都表示會投入初選，另外國民黨高雄市黨部亦臨時將左楠區提名延後，等第三階段再提名，且不排除先辦理初選嘅可能。

高雄市第六選舉區
已經表態爭取提名者包括議員黃紹庭、國民黨高市議會黨團總召陳美雅、前高市議員陳若翠等人。

南投縣第二選舉區
國民黨南投縣議員游顥、宋懷琳都堅持參選，之後國民黨宣布以民調進行初選。
第10屆香港舞台劇獎

第10屆香港舞台劇獎頒獎禮，喺2001年舉行。
第11屆中華民國立法委員選舉民進黨初選提名作業

.就第11屆中華民國立法委員選舉，民主進步黨嘅初選同提名作業喺2023年初開始，其中14個選舉區喺協調上未能達成共識而需要進行初選，而初選嘅競爭亦引起一啲關注。

時序表
3月20號至3月24號：立委初選領表登記。
4月11號：協調結束，有14個選區超過一個人登記。
4月12號：中執會審查初選登記參選人資格並就民調進行抽籤作業。
4月17號至4月23號：台北市第二選舉區、台北市第七選舉區、新北市第一選舉區、桃園市第四選舉區、台中市第六選舉區、嘉義市選舉區、屏東縣第一選舉區、台東縣選舉區進行電話民調。
4月24號至4月30號：新北市第三選舉區、新北市第四選舉區、台南市第一選舉區、桃園市第一選舉區、桃園市第五選舉區、基隆市選舉區、台南市第一選舉區進行電話民調。

基隆市選舉區
喺基隆市選舉區，市議員張秉鈞、張之豪、鄭文婷三人競逐出線，最終張秉鈞出線。

台北市第二選舉區
喺台北市第二選舉區，台北市議員王世堅對上現任立委何志偉。其中王世堅喺3月20號喺多位英系議員洪健益、林世宗、劉耀仁、張文潔、吳沛憶同埋在地里長陪同下，前往台北市黨部進行登記。但之後雙方指控互相指控對方抹黑，甚至傳出要黨主席賴清德調停。

台北市第四選舉區
喺台北市第四選舉區，民進黨現任立委高嘉瑜喺黨內並未有面對競爭，但由於高嘉瑜喺黨內同一啲其他人嘅爭議，令佢未得到黨內一啲人嘅支持，有啲綠營側翼甚至對佢作出攻擊。另一方面，同屬綠營嘅基進黨台北市黨部主委吳欣岱表明有意挑戰呢個選區，其中喺4月8日，吳欣岱嘅服務處開幕茶會入面，陳時中、徐國勇、姚文智都有到場出席，徐國勇更當場表態支持吳欣岱選立委。高嘉瑜之後表示，願意根據民調作出決定，以防止藍營被保送攞到呢個議席。

台北市第七選舉區
喺台北市第七選區，兩名台北市議員對決，分別係許淑華同埋洪健益。

台中市第六選舉區
喺台中市第六選區，市議員江肇國、黃守達、前市議員何敏誠嘅仔何昆霖登記參選，分別代表「正國會」、「新潮流」同埋「何家班」參與初選，形成三強爭霸局面。其中黃守達得到前老闆兼黨友立委吳思瑤嘅支持，江肇國就得到黨友市議員陳雅惠支持，而何昆霖就得到23位東南區與西區里長力挺。不過，初選期間就傳出可能代表國民黨參選立委嘅市議員羅廷瑋表態支持何昆霖，引發爭議。黃守達抨擊羅為咗蹭聲量蹭到民進黨初選，將民主當笑話；何昆霖就感謝羅相挺、強調定「不負眾望」。

新北市第一選舉區
喺新北市第一選舉區，前市議員何博文對上助理教授彭莉惠。

新北市第三選舉區
喺新北市第三選舉區，前市議員李坤城、市議員李余典、彭佳芸三人競逐出線。

新北市第四選舉區
喺新北市第四選舉區，現任立委吳秉叡被醫師許文琪挑戰。

桃園市第一選舉區
喺桃園市第一選舉區，現任立委鄭運鵬被前市議員郭麗華同埋桃園航空城前董事長黃適卓挑戰。其中黃適卓表示，覺得鄭運鵬應該可以擔任不分區立委，但就相信過程會係良性競爭。

桃園市第五選舉區
喺桃園市第五選舉區，市議員劉仁照同埋楊家俍二人競逐出線。

彰化縣第二選舉區
彰化縣黨部主委邱建富喺3月19號宣布參與初選，挑戰現任立委、同屬正國會派系嘅黃秀芳。但之後總統府秘書長林佳龍多次協調，邱建富宣佈唔參與初選，外間就指佢將會接任同國營事業相關嘅職位。

嘉義市選舉區
喺嘉義市選舉區，現任立委王美惠面對嘉義市議員黃露慧同埋前嘉義市議員凌子楚嘅挑戰。其中黃露慧、王美惠兩個人嘅駁火得到唔少傳媒嘅報導。其中黃露慧表明覺得王美惠唔適任，王美惠就反駁適唔適任唔係佢講就係。
5月22號，民進黨中央黨部公佈咗民調結果，王美惠得咗44.38%嘅支持率勝出，而黃露慧得20.40%，凌子楚得8.59%，無明確人選嘅有25.64%。

嘉義縣第一選舉區
喺嘉義縣第一選舉區，現任立委蔡易餘競逐連任，嘉義縣議員黃榮利一度話要挑戰蔡易餘，但去到4月7號同黨主席賴清德會面之後，宣佈退出初選。

嘉義縣第二選舉區
喺嘉義縣第二選舉區，現任立委陳明文放棄連任，交棒畀個仔陳冠廷。

台南市第一選舉區
喺台南市第一選舉區，前台南市觀旅局長郭貞慧，對上現任立委賴惠員。

屏東縣第一選舉區
喺屏東縣第一選舉區，鍾佳濱對上陳明達。

台東縣選舉區
喺台東縣選舉區，現任立委劉櫂豪被賴坤成挑戰，最後賴坤成挑戰成功，將會代表民進黨出戰。
第10屆西班牙市政選舉

第10屆西班牙市政選舉喺2015年5月24號舉行，而第9屆西班牙地方選舉亦喺同一日舉行。

制度
喺西班牙入面所有議會席數都係按人數嚟決定。根據《市政選舉法》，席數嘅比例係按照下面嘅表嚟分配：

分析
分析話，選民唔滿意高失業率同不停有貧污醜聞出現，所以將選票投畀激進嘅左翼同細小嘅基層政黨，嚟增加喺議會入面嘅席數，對兩大黨產生制衡作用，甚至會動搖兩大黨壟斷西班牙政壇四十年嘅局面。
第10屆越南國會選舉

第10屆越南國會選舉響2021年5月23號舉行。

制度
國會選舉係會重選全部五百個議席。
白票守尾門

白票守尾門係喺2015年一個就2017年起香港行政長官選舉提名過程嘅一個方案，由基本法委員會委員陳弘毅提出。但當時未得到大部分政治團體嘅支持，最終未獲接納，而當時嘅政改方案亦得唔到足夠票數去通過。

背景
喺2014年8月31日，北京未經公開諮詢同香港人同意，就訂立咗就2017年起香港行政長官選舉提名過程入面，候選人要得到過半數提名委員會成員支持，只能產生2至3名候選人，引起廣大香港人不滿。好多人質疑呢個做法之下，最終能夠入閘嘅特首候選人，都係被中共篩選過嘅。人大落閘嘅結果，就係引發雨傘革命。
喺雨傘革命之後，政府提出嘅政改方案，仍然堅持跟隨呢個過半數提名嘅要求。好多民主派同坊間唔少團體都表明反對方案，而陳弘毅就喺2015年1月提出咗「白票守尾門」方案。

方案建議
陳弘毅建議，過半數「提委會委員」支持嘅特首參選人，可以成為正式候選人，但當過半選民投白票，嗰次特首選舉就會被視為無效。
時任民主黨成員嘅羅致光喺陳弘毅嘅建議基礎上，曾提出「改良」建議，就係白票數目多過最高票候選人嘅得票數目，選舉就會無效。

反應
整體嚟講，方案未獲政府接納，親中派主要係對技術操作層面有保留，而民主派亦唔支持，認為咁樣無真正俾市民選擇權。但亦有少數溫和民主派，對呢個方案抱正面態度。

民主派
當時仍然屬於公民黨嘅立法會議員湯家驊話，如果得票最多嘅候選人無法當選，而《基本法》中並無「看守政府」嘅機制，就要修改《基本法》，佢擔心會引致憲制危機，而呢樣嘢並唔屬於本地立法範圍。
時事評論員練乙錚就話，唔信中共會容許呢個做法，話民主派長期有1／3議席嘅少數否決權已經令北京頭痛，如果仲納入白票否決權嘅，共產黨就唔係共產黨。
民主黨主席劉慧卿表示唔會接受，話市民希望有投票權去選出行政長官，而唔係一個否決權。
吳志森質疑，點解選民唔能夠選擇佢哋支持嘅候選人參選，而只能用白票否決佢哋唔鍾意嘅候選人當選，強調香港人要嘅係開放候選人參選，有真正選擇嘅真普選，又話泛民同北京都唔接納呢個方案，形容提出方案係枉作小人。
民主黨成員黃成智以「白票守尾門」加上提委會公司票轉個人票作為前提，呼籲民主派「袋住先」，甚至發起聯署。因為支持袋住先，黃成智其後被終止黨籍。

親中派
親中派謝偉俊話方案喺法律上可行，但喺政治理論上可能比較負面。佢又話，香港正在民主進程起步途中，太過強調否決候選人嘅做法，唔值得鼓勵。
部分激進親中派，例如培青社成員穆家駿表示反對。
民建聯主席李慧瓊話，方案執行技術上有困難。

後續
喺2021年，北京未經公開諮詢或者香港人同意，大幅削減直選議席比例，仲要經過候選人資格審查委員會嘅審查，委員會單方面嘅決定不容推翻或司法覆核。民主派蘊釀唔投票或投白票，香港政府就計劃修例規管。當時就有啲人反駁，白票都係一種選項，又引述呢個方案6年前嘅方案，話親中派當時都無一面倒反對，甚至話可以用本地立法處理，點解而家鼓勵投白票就犯法。
白石龍站

白石龍站係深圳地鐵4號線一個站，喺白石龍村。個站2011年6月16號啟用。
白石綾乃

白石綾乃 ，係日本嘅一個女藝人同埋配音員。
白石藏王站

白石藏王站（日文：白石蔵王駅／しろいしざおうえき Shiroishizaō eki */?）係東日本旅客鐵道（JR東日本）嘅其中一個鐵路車站。
白石藏王站係日本楔位文，重未完成，麻煩你幫手補充內容。
白石益代

白石益代係日本足球員，曾經喺1981年為日本女子足球代表隊出場4次。
白禮達

白禮達（Sepp Blatter，1936年3月10號—）係瑞士人，1998年到2015年做第8任國際足球協會（FIFA）主席，因為涉嫌受賄而辭職。
白石稔

白石稔 ，係日本嘅一個男配音員。

配音作品一覽
呢個表唔完整，歡迎加料。
白神山地

白神山地係個喺日本嘅世界遺產，登錄喺聯合國教科文組織嘅世界遺產名錄。